title: Parroquias de Zaragoza (Edat Meya)
text: Las parroquias de Zaragoza estioron en la Edat Meya divisions administrativas d'esta ciudat. Son lo resultau de la evolución de los barrios medievals. Las parroquias controlaban lo baptismo y lo soterramiento de los suyos habitadors. Tamién teneban una función de servicio a lo municipio, aportando-li diners y hombres y esleyendo los representants en lo concello.
  
  Las parroquias se dividiban en mayors y menors:
  Parroquias mayors: Santa María la Mayor, Sant Salvador, Sant Pavlo, Santa María Madalena, Sant Felip, Sant Chil, Santa Cruz, Sant Chuan d'el Puent y Sant Chaime.
  Parroquias menors: Sant Per, Sant Andreu, Sant Lorent, Sant Nicolau, Sant Chuan el Viello y Sant Miguel de los Navarros.
  
  En tiempos de guerra, como por eixemplo mientres la Guerra de los dos Peros, las parroquias heban de contribuir economicament pa mantener las murallas. Tamién contribuiban con caballos y con hombres que heban de cosirar las puertas de la ciudat.
  
  Baixo lo reinau de Ferrando d'Antequera en 1414 bi habió una serie d'ordinacions que reformoron l'administración municipal y afectoron  a lo rechimen de parroquias. Achuntoron las parroquias menors de dos en dos pa regular la participación de los suyos representants en lo nombramiento de los churaus. D'esta traza bi heba 12 parroquias.
  
  Con la dinastía Trastamara las parroquias perdioron importancia y funcions. Manimenos la institución de la parroquia ganó importancia en las relacions entre los suyos habitadors y lo municipio.
  
  En lo fogache de 1495 nombraban las 12 parroquias con estos fuegos:
  
  Los fuegos se detallan en la Parroquia de Sant Pavlo por carreras:
  Carrera de los Predicadores
  Carrera de la Filaça
  Mercado, Tripería, Albardería y Cedacería
  Carrera de las Armas
  Carrera de San Blas
  Carrera de Miguel Ingles
  Carrera de la Castellana
  Carrera del Forno de Tarba.
  
  No yeran incluitos en las parroquias ni la morería, ni lo Campo del Spital ni Barrio Nuevo.
  
  As parroquias desapareixioron en 1769 per a reforma d'o Conte d'Aranda pa estar a ciudat distribuyida en quatro districtos: A Seu, O Pilar, Sant Pavlo y Sant Miguel.
  
  Referencias